Наталья Николаевна Годунова

Наталья Николаевна Годунова (24 мамыр 1972 жыл, Орал) — қазақстандық саясаткер, 2018–2024 жылдары Республикалық бюджеттің атқарылуын бақылау жөніндегі есеп комитеті мен Жоғары аудиторлық палата Төрайымы. 2024 жылдан бастап «Қазақстан темір жолы» Ұлттық компаниясы» АҚ тәуелсіз директоры.

 Білімі 
Батыс Қазақстан ауыл шаруашылығы институтын (экономист мамандығы бойынша), Ресей Федерациясы Үкіметінің жанындағы Қаржы академиясын бітірген. Экономика ғылымдарының кандидаты.

 Мансабы 
Еңбек жолын 1993 жылы «Орал» агроөнеркәсіпбанкте» экономист болып бастаған.

1997–2005 жылдары Батыс Қазақстан аумақтық мемлекеттік мүлікті және активтерді басқару комитетінің жетекші маманы, бөлім бастығы, Батыс Қазақстан облысы әкімі аппаратының бөлім меңгерушісі, Батыс Қазақстан облысы Экономика және бюджеттік жоспарлау департаментінің директоры болып жұмыс істеген.

2005–2006 жылдары — Қазақстанның Ресейдегі Сауда өкілідігінде кеңесші-экономист.

2006–2009 жылдары Маңғыстау облысы әкімінің кеңесшісі қызметін атқарған.

2009–2011 жылдары — Қазақстанның Ресейдегі Сауда өкілдігінің консультанты, орынбасары, міндетін атқарушы.

2012–2013 жылдары — Қазақстан Республикасының Премьер-Министрі орынбасарының кеңесшісі.

2013–2015 жылдары Қызылорда облысы әкімінің орынбасары қызметін атқарды, экономика, қаржы және жұмыспен қамту мәселелеріне жетекшілік етті.

2015–2017 жылдары — Нұр Отан партиясының хатшысы, «Нұр Отан» партиясының Саяси кеңесі бюросының мүшесі.

2017 жылғы желтоқсаннан бастап — Орталық сайлау комиссиясының мүшесі.

2018 жылғы ақпаннан бастап — Республикалық бюджеттің атқарылуын бақылау жөніндегі есеп комитетінің Төрайымы.

Қазақстан Республикасы Президентінің 2022 жылғы 28 қарашадағы №9 Жарлығымен Қазақстан Республикасы Жоғары аудиторлық палатасының Төрайымы болып тағайындалды. 2024 жылғы 1 сәуірде лауазымынан босатылды.

2024 жылғы 4 сәуірде Самұрық-Қазына шешімімен «Қазақстан темір жолы» Ұлттық компаниясы» АҚ тәуелсіз директоры болып сайланды.Наталья Годунова «Қазақстан теміржолы» ҰК тәуелсіз директоры болып сайланды

 Марапаттары 
Қазақстан Республикасының Құрмет грамотасымен (2008), Құрмет (2016), Парасат (2021) ордендерімен және мерекелік медальдармен марапатталған.

 Дереккөздер 

Санат:Қазақстан мемлекет қайраткерлері
Санат:Жәңгір хан атындағы Батыс Қазақстан аграрлық-техникалық университеті түлектері